  Наталья Тетерина Удмуртиысь кивалтэтлэн тӧроезлэн нырысетӥ воштӥсез Александр Свинин элькунысь 50 устооссэ волонтёръёсты пусйиз. Доброволецъёслэн арзылы йылпумъянъёс 29-тӥ шуркынмонэ Ижкарысь Студентъёслэн «Интеграл» дворецазы лэсьтӥзы. Ужрадэ элькунлэн пӧртэм ёросъёсысьтыз 500-лэсь ятыр волонтёръёс пыриськизы. Александр Свинин вань доброволецъёслы тау кариз но соослэн ужзылэсь кулэлыксэ пусйиз. Добровольчество но волонтёрство – со адямилэн сверхнормативной шаплыез, кудӥз мерлыко ӟечлык (благо) лэсьтыны сӥземын Александр Свинин, Удмуртилэн нырысетӥ вице-премьерезОзьы ик Александр Свинин 2019-тӥ арын егитъёслэн кичӧлтонъёссылы но добровольчестволы юрттонъя центр усьтозы шуыса ивортӥз. Со сяна, Удмуртиын кышкыттэмлык удысын волонтёрстволы юрттонъя центр кылдытозы. Та ужпумъёслы элькун 10 миллион 900 сюрс манет басьтоз. Устоосыныз волонтёръёсын галерея Фото: Диана Чайникова © Тегъёс: Ижкар Удмуртия Мерлык волонтёръёс АлександрСвинин  